Diari Oficial de la Generalitat Valenciana


Sumari del DOGV 215, del 31-12-1984 (1984/803706)

LLEI de la Generalitat Valenciana 9/1984 de 29 de desembre, per la qual s'aprova el Programa Econòmic València per a 1984-1987.
-------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1984/12/29/9/dof/vci/html**

### Dades del document

Número de DOGV
:   215

Data del DOGV
:   31-12-1984

Secció del DOGV
:   DISPOSICIONS GENERALS

Número del document
:   1984/803706


Data del document
:   29-12-1984

Organisme emissor
:   Presidència de la Generalitat

Tipus de document
:   Llei

Llei de la Generalitat Valenciana 9/1984, de 29 de desembre, per la qual s'aprova el Programa Econòmic Valencià per a 1984-1987.  
Sia notori i manifest a tots els ciutadans que les Corts Valencianes han aprovat i jo, d'acord amb el que estableix la Constitució i l'Estatut d'Autonomia, en nom. del Rei, promulgue la següent Llei:   
PREAMBUL  
La voluntat de la Generalitat de contribuir a la solució dels problemes amb què s'enfronta l'economia valenciana ha de fer-se operativa a través de la definició de la seua política econòmica. L'opció d'ordenar el conjunt de les decisions de govern en el marc d'una política a mitjà termini, respon al programa de Govern enunciat pel President en el discurs d'investidura, i es concreta en el programa Econòmic Valencià.   
El març normatiu de la programació del desenvolupament econòmic que es propasa realitzar la Generalitat el proporciona la Constitució espanyola (articles 38, 131, 138 i 148.13) i l'Estatut d'Autonomia, el qual atribueix a la Generalitat Valenciana la competència exclusiva de la planificació de l'activitat econòmica de la Comunitat Valenciana, d'acord amb les bases i l'ordenació de l'activitat econòmica general i la política monetària de l'Estat (article 34.1).   
La política de programació econòmica de la Generalitat parteix d'un diagnòstic dels problemes que té plantejats l'economia i la societat valencianes, i proposa una ordenació de prioritats en la resolució d'aquests. Conseqüentment, quan defineix els objectius perseguits i els mitjans disponibles per a assolir-los, la Generalitat ha realitzat, alhora, un esforç de clarificació de les àrees competencials respecte a les d'altres Administracions.   
El Programa Econòmic Valencià (PEV) entén la programació d'una manera perfectament compatible amb el model econòmic que defineix la Constitució, i s'ajusta a l'esquema metodològic proposat per les Comunitats Europees.   
Els elements bàsics de la política econòmica proposada a partir del diagnòstic realitzat estableixen tres tipus diferents d'actuacions : les que l?Administració Autonòmica desplegarà directament en les seues àrees competencials, les que proposa realitzar coordinadament al conjunt de les Administracions Públiques, i les que desplega mitjançant incentius per als agents econòmics privats l'objectiu de modernització de l'economia valenciana.   
El Consell en definir el programa econòmic a mitjà termini (PEV) es proposa assolir, mitjançant les distintes polítiques a realitzar, els objectius generals següents:   
1) Elevar l'actual nivell d'ocupació, que permeta a una proporció important dels actuals aturats l'accés, a través del treball, a unes condicions de vida dignes. El Foment de l'ocupació i la reducció paral·lela de l'atur per tal de conseguir taxes inferiors a les actuals, són les contribucions més importants al benestar social que pot desplegar la política econòmica de la Generalitat Valenciana. Per això, la Generalitat es proposa actuar directament a través dels seus programes de foment de l'ocupació i inversions públiques, i indirectament, mitjançant les actuacions en matèria de relacions laborals i formació ocupacional i amb la resta de programes orientats a dinamitzar el sector. privat de la nostra economia.   
2) Un creixement de la renda i de la riquesa suficientment important per a elevar sensiblement els nivells de vida dels ciutadans i millorar la distribució de la renda mitjançant una política social avançada. Aquest és un objectiu central del PEV, al qual contribuiran, d'una banda, aquells programes d'inversions públiques dirigits a les activitats productives i, d'altra, l'important esforç inversor orientat a eliminar gravíssims dèficits de serveis públics (especialment en educació) dins del període de vigència del PEV.   
3) Un ús del territori que done suport a les activitats productives i als assentaments humans, que signifique la progressiva racionalització d'aquest, frene els desequilibris i evite acuradament les degradacions irreversibles del medi físic. Paral·lelament, el conjunt d'actuacions en els programes d'infraestructura han de contribuir a l'ús de l'espai de manera que es facilite el dinamisme econòmic i se salvaguarde la qualitat del medi ambient.   
Per tal d'articular ordenadament el conjunt de les actuacions ha estat necessari avaluar els recursos amb què la Generalitat comptarà previsiblement en el període 84-87 i assignar-los per àrees de despesa, tenint en compte els problemes a emprendre i les competències assumides. En aquest sentit, la distribució de fons realitzada considera que el problema de l'atur és el més greu dels que afecten actualment a la societat valenciana, i intenta abordar-lo alhora que es respon a les obligacions derivades de les competències assumides. Cosa que comporta que les actuacions proposades pel PEV per a lluitar contra l'atur siguen de tres tipus: 1) les que s'instrumenten a través del programa de foment de l'ocupació; 2) les que es realitzen mitjançant l?argument del cent per cent en la magnitud del programa d'inversions públiques; 3) les que, indirectament, pretenen contribuir a pal·liar l'atur a través de l'expansió de l'activitat econòmica.   
Per les raons susdites, dins del programa d'inversions públiques tenen un pes molí important aquelles àrees en què, per haver estat assumides les competències, la Generalitat té l'obligació de mantenir i millorar l'oferta de determinats serveis: els de caràcter social i les obres públiques. Tanmateix, i com a conseqüència de la preocupació de la Generalitat per a contribuir tant com puga a impulsar la modernització de la resta de les activitats productives, el major canvi relatiu es produeix en les quantitats assignades a fer possible unes polítiques agrària i industrial, comercial i turística específicament valencianes.   
L'assignació de recursos als programes d'actuació que el PEV considera viables s'han realitzat a partir d'un conjunt d'estimacions sobre la previsible evolució de les diferents fonts de finançament de l'Administració Autonòmica, entre els quals, per primera vegada, es considera el recurs d'endeutament. Tot i això, aquesta font financera serà utilitzada prudentment, i mai no significaran les emisions més del 5 % del pressupost anual, ni el deute viu superarà al final del període el 15 % del pressupost de 1987.   
Tenint en compte les restriccions que imposen les previsions d'ingresos i les obligacions de despesa ja com promeses per a la continuïtat del funcionament dels serveis, el volum de fons sobre el qual s'han centrat les decisions d'assignació de fons del PEV abasten la xifra mitjana anual per al trieni 85-87 de 40.962,1 milions de pessetes (constants de 1984). Amb aquests s'han de tractar els programes d'inversions (31.785,1) i els nous programes de despeses corrents (9.250,3), una part dels quals són conseqüència de la prestació de nous serveis a partir de les inversions realitzades i altres de la voluntat de la Generalitat de millorar la qualitat dels serveis públics.   
Els programes han estat agrupats al voltant de tres grans àrees de despesa -serveis públics de caràcter social, activitats productives i lluita contra l'atur, encara que en aquesta convergeixen el conjunt de les inversions públiques- i les altres dues referides a programes organitzatius i institucionals -la coordinació de les Administracions Públiques i la integració en la CEE- que no comprometen recursos quantiosos, però que són importants per al resultat final.   
El PEV constitueix també el document bàsic de planificació financera que permet l'assumpció responsable de compromisos de despesa, feta una anàlisi prèvia de les fonts de recursos utilitzables. Es, doncs, una eina fonamental per a contribuir a l'objectiu de disciplinar i coordinar l'actuació del sector públic valencià, sense renunciar al desplegament d'una lluita eficaç contra els problemes derivats de la crisi.   
En aquest març de referència plurianual, el presupost establirà el compromís detallat per a cada any, d'acord amb els objectius del PEV. A través de la mecànica de la pressupostació per objectius es defineix amb precisió el control de l'execució dels programes i es fa possible la revisió del PEV, com a conseqüència de la informació acumulada. Atés que dins del pressupost les inversions son les que majorment comprometen despeses per a diversos períodes, els programes d'inversions públiques (PIP) constitueixen indicadors avançats de la futura evolució del pressupost, i l'elaboració d'un PIP coordinat per al conjunt de les Administracions Públiques que actuen en el territori valencià serà un instrument bàsic definidor de l'abast del PEV.   
L'esforç realitzat per la Generalitat per a impulsar l'ordenació de la seua activitat i oferir la possibilitat de coordinar les seues actuacions amb la resta de les Administracions Públiques, ha estat fet en un moment en què està molí avançat el procés de traspassos, però encara no s'ha clos. Aquesta circumstància, conjuntament amb el principi de flexibilitat de tota programació que reconega l'existència d'un fluix continu d'informació, aconsella també un seguiment continuat d'aquests efectes i la realització, si s'escau, de propostes de revisió. Per dur-ho endavant, el Consell compta amb la Comissió de Programació i Inversions públiques, i espera també poder beneficiar-se de la col·laboració de les institucions públiques i privades i dels agents socials, els quals han participat en el procés d'elaboració i discusió del document, amb l'objectiu de sumar totes les energies possibles en l'esforç de solventar responsablement els greus problemes plantejats.   
Atés tot allò susdit, les Corts Valencianes, després de la preceptiva deliberació i del debat del text aprovat pel Consell, aproven la present Llei.   
Article 1.r  
S'aprova el Programa Econòmic Valencià per al període 1984-1987, tal com figura en el document annex en aquesta Llei i amb l'abast previst en els articles següents.   
Article 2.n  
El Consell haurà d'ajustar les seues previsions pressupostàries durant els períodes de vigència del Programa Econòmic Valencià a les prioritats definides en cadascun dels programes d'actuació.   
Article 3.r  
El Consell s'obliga a desenvolupar les actuacions tendents a assolir un programa coordinat d'inversions a realitzar per les Administracions Públiques que actuen en el territori de la Comunitat.   
Article 4.t  
El Conseller d'Economia i Hisenda retrà compte semestralment a la Comissió d'Economia, Pressupostos i Hisenda de les Corts Valencianes del grau de compliment del Programa Econòmic Valencià.   
DISPOSICIONS FINALS  
Primera  
El Consell queda autoritzat a dictar a proposta de la Conselleria d'Economia i Hisenda, les disposicions reglamentàries que calguen per al desplegament i l'execució d'aquesta Llei.   
Segona  
Aquesta Llei entrarà en vigor l'endemà de la publicació en el Diari Oficial de la Generalitat Valenciana.   
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.   
València, 29 de desembre de 1984.   
El President de la Generalitat,  
JOAN LERMA I BLASCO  
Veure annex


Còpia Permalink ELI